Argentína steikhús opnaði í október 1989 og var lengi eitt ástsælasta steikhús borgarinnar . Engar eignir fundust í búi BOS ehf. , sem rekið hafði steikhúsið Argentínu við Barónstíg . Búið var tekið til gjaldþrotaskipta með úrskurði Héraðsdóms Reykjavíkur í maí í fyrra en veitingastaðnum var skellt í lás í byrjun aprílmánaðar 2018 . Skiptum lauk í búið þann 21. desember síðastliðinn , en í Lögbirtingablaðinu í dag kemur fram að lýstar kröfur í bú BOS hafi alls numið rúmlega 137 milljónum króna . Sem fyrr segir fannst ekkert í búinu og var skiptum því lokið án þess að greiðsla fengist upp í lýstar kröfur , auk áfallinna vaxta og kostnaðar eftir úrskurðardag gjaldþrotaskiptana , 2. maí 2018 . Steikhúsið var áður í eigu félagsins Potts en félagið var tekið til gjaldþrotaskipta í mars árið 2017 . Ekkert fékkst greitt upp í 86 milljóna kröfur í þrotabú Potts . Mismunurinn á kröfum í bú Potts og bú BOS nemur því um 50 milljónum króna . Kristján Þór Sigfússon átti Pott ehf. en hann hafði verið annar eigenda Argentínu nánast frá upphafi . Taprekstur hafði verið á Argentínu undanfarin ár og skuldabyrðin þung . Sýslumaðurinn á höfuðborgarsvæðinu gerði í febrúar árangurslaust fjárnám í félaginu BOS . Greiðsluáskoranir höfðu borist frá lífeyrissjóðum á innan við tveimur mánuðum eftir að félagið tók við rekstrinum haustið 2017 . Hluti starfsfólksins fékk ekki greidd laun . Björn Ingi Hrafnsson er orðinn eigandi eins rótgrónasta veitingahúss miðborgarinnar , Argentínu steikhúss .